phoneee/thai-legal-corpus huggingface dataset:
ประกาศคณะกรรมการกํากับตลาดทุนที่ ทน/จ. 3/2565เรื่อง การผ่อนผันการดําเนินการของทรัสต์เพื่อการลงทุนในอสังหาริมทรัพย์ ในปี พ.ศ. 2565 เนื่องจากสถานการณ์การระบาดของโรคติดเชื้อไวรัสโคโรนา 2019(โควิด 19)\_\_\_\_\_\_\_\_\_\_\_\_\_\_\_\_\_\_\_\_โดยที่สถานการณ์การระบาดของโรคติดเชื้อไวรัสโคโรนา 2019 (โควิด 19) ยังไม่คลี่คลายและยังส่งผลกระทบต่อการดําเนินการของทรัสต์เพื่อการลงทุนในอสังหาริมทรัพย์ อาศัยอํานาจตามความในมาตรา 16/6 วรรคสอง (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 35 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ในประกาศนี้"กองทรัสต์" หมายความว่า ทรัสต์เพื่อการลงทุนในอสังหาริมทรัพย์ที่จัดตั้งขึ้นตามพระราชบัญญัติทรัสต์เพื่อธุรกรรมในตลาดทุน พ.ศ. 2550"สถานการณ์โควิด 19" หมายความว่า สถานการณ์การระบาดของโรคติดเชื้อไวรัสโคโรนา 2019 (โควิด 19)ข้อ ๒ การกู้ยืมเงินของกองทรัสต์ที่ได้รับผลกระทบเนื่องจากสถานการณ์โควิด 19 ให้สามารถกู้ยืมเงินได้เพิ่มเติมจากการกู้ยืมเงินตามที่กําหนดในประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์ ตามหลักเกณฑ์ดังต่อไปนี้(1) เป็นการกู้ยืมเงินระยะสั้นที่มีการทําสัญญากู้ยืมเงินภายในปี พ.ศ. 2565 โดยมีกําหนดเวลาชําระหนี้เงินกู้ไม่เกิน 1 ปีนับแต่วันที่ทําสัญญากู้ยืมเงิน(2) เป็นการกู้ยืมเงินเพื่อวัตถุประสงค์ในการเสริมสภาพคล่องของกองทรัสต์และต้องมิใช่เพื่อการลดเงินทุนชําระแล้วของกองทรัสต์หรือการจ่ายประโยชน์ตอบแทนจากการลงทุนให้แก่ผู้ถือหน่วยทรัสต์ (3) จํานวนเงินที่กู้ยืมดังกล่าวต้องไม่เกินค่าใช้จ่ายหรือภาระผูกพันอื่นของกองทรัสต์ตามงบการเงินปีล่าสุด หรือภาระผูกพันที่กองทรัสต์ต้องปฏิบัติตามสัญญาหรือตามข้อมูลที่ได้มีการเปิดเผยแก่ผู้ถือหน่วยทรัสต์ไว้แล้วก่อนวันทําสัญญากู้ยืมเงิน เช่น ข้อมูลที่เปิดเผยไว้ในหนังสือชี้ชวนหรือแบบแสดงรายการข้อมูลประจําปี เป็นต้น(4) ต้องได้รับความเห็นชอบจากทรัสตีของกองทรัสต์ข้อ ๓ ให้ผู้จัดการกองทรัสต์เปิดเผยวัตถุประสงค์ของการกู้ยืมเงินและรายงานการใช้เงินกู้ตามข้อ 2 ให้ผู้ถือหน่วยทรัสต์ทราบภายใน 30 วันนับแต่วันที่เริ่มมีการใช้เงินกู้ โดยให้เปิดเผยข้อมูลดังกล่าวผ่านระบบการรับส่งข้อมูลของตลาดหลักทรัพย์แห่งประเทศไทยข้อ ๔ ประกาศนี้ให้ใช้บังคับตั้งแต่วันที่ 1 พฤษภาคม พ.ศ. 2565 เป็นต้นไปผู้มีอํานาจลงนาม - ประกาศ ณ วันที่ 22 เมษายน พ.ศ. 2565 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน
ประกาศรัฐสภาประกาศรัฐสภาเรื่องการแบ่งส่วนราชการภายในสำนักงานเลขาธิการสภาผู้แทนราษฎรพ.ศ. ๒๕๔๕ โดยที่เป็นการสมควรปรับปรุงประกาศรัฐสภาเกี่ยวกับการแบ่งส่วนราชการภายในสำนักงานเลขาธิการสภาผู้แทนราษฎรอาศัยอำนาจตามความในมาตรา ๗แห่งพระราชบัญญัติจัดระเบียบปฏิบัติราชการฝ่ายรัฐสภา พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติจัดระเบียบปฏิบัติราชการฝ่ายรัฐสภา (ฉบับที่ ๒)พ.ศ. ๒๕๓๕ ประธานรัฐสภาด้วยความเห็นชอบของคณะกรรมการข้าราชการฝ่ายรัฐสภาจึงออกประกาศรัฐสภา เรื่องการแบ่งส่วนราชการภายในสำนักงานเลขาธิการสภาผู้แทนราษฎรไว้ ดังต่อไปนี้ข้อ ๑[๑]ประกาศรัฐสภานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ให้ยกเลิกประกาศรัฐสภา เรื่องการแบ่งส่วนราชการภายในสำนักงานเลขาธิการสภาผู้แทนราษฎร พ.ศ. ๒๕๔๒ ลงวันที่ ๒พฤศจิกายน พ.ศ. ๒๕๔๒ข้อ ๓ให้แบ่งส่วนราชการภายในสำนักงานเลขาธิการสภาผู้แทนราษฎรดังนี้(๑) สำนักงานประธานสภาผู้แทนราษฎร(๒) สำนักงานเลขานุการ ก.ร.(๓) สำนักบริหารงานกลาง(๔) สำนักพัฒนาบุคลากร(๕) สำนักการคลังและงบประมาณ(๖) สำนักการพิมพ์(๗) สำนักรักษาความปลอดภัย(๘) สำนักประชาสัมพันธ์(๙) สถานีวิทยุกระจายเสียงและวิทยุโทรทัศน์รัฐสภา(๑๐) สำนักองค์การรัฐสภาระหว่างประเทศ(๑๑) สำนักความสัมพันธ์ระหว่างประเทศ(๑๒) สำนักวิชาการ(๑๓) สำนักสารสนเทศ(๑๔) สำนักการประชุม(๑๕) สำนักกฎหมาย(๑๖) สำนักรายงานการประชุมและชวเลข(๑๗) สำนักกรรมาธิการ ๑(๑๘) สำนักกรรมาธิการ ๒(๑๙) สำนักกรรมาธิการ ๓(๒๐)[๒]สำนักภาษาต่างประเทศข้อ ๔[๓] นอกจากส่วนราชการภายในตามข้อ ๓ให้มีกลุ่มตรวจสอบภายในขึ้นตรงต่อเลขาธิการสภาผู้แทนราษฎรประกาศ ณ วันที่ ๓๐ พฤษภาคม พ.ศ. ๒๕๔๕อุทัย พิมพ์ใจชนประธานรัฐสภาประกาศรัฐสภาเรื่อง การแบ่งส่วนราชการภายในสำนักงานเลขาธิการสภาผู้แทนราษฎร (ฉบับที่ ๒) พ.ศ.๒๕๔๖[๔]ประกาศรัฐสภาเรื่อง การแบ่งส่วนราชการภายในสำนักงานเลขาธิการสภาผู้แทนราษฎร (ฉบับที่ ๓) พ.ศ.๒๕๕๒[๕]ณัฐพร/ผู้จัดทำ๘ พฤศจิกายน ๒๕๕๕[๑] ราชกิจจานุเบกษาเล่ม ๑๑๙/ตอนที่ ๖๐ ง/หน้า ๑๔/๒๕ กรกฎาคม ๒๕๔๕[๒] ข้อ ๓ (๒๐)เพิ่มโดยประกาศรัฐสภา เรื่องการแบ่งส่วนราชการภายในสำนักงานเลขาธิการสภาผู้แทนราษฎร (ฉบับที่ ๒) พ.ศ. ๒๕๔๖[๓] ข้อ ๔เพิ่มโดยประกาศรัฐสภา เรื่องการแบ่งส่วนราชการภายในสำนักงานเลขาธิการสภาผู้แทนราษฎร (ฉบับที่ ๓) พ.ศ. ๒๕๕๒[๔] ราชกิจจานุเบกษาเล่ม ๑๒๐/ตอนพิเศษ ๖๘ ง/หน้า ๗/๑๘ มิถุนายน ๒๕๔๖[๕] ราชกิจจานุเบกษาเล่ม ๑๒๖/ตอนพิเศษ ๘๐ ง/หน้า ๕๓/๘ มิถุนายน ๒๕๕๒
คำพิพากษาศาลฎีกาที่ 62396หลักกฎหมาย: จำเลยฎีกาคลุมๆ ว่าอุทธรณ์ของจำเลยเป็นปัญหาข้อเท็จจริงซึ่งไม่ต้องห้ามในอันที่ศาลอุทธรณ์จะพึงวินิจฉัยแต่หาได้กล่าวโดยชัดแจ้งไม่ว่าเหตุใดจึงเป็นข้อเท็จจริงที่ไม่ต้องห้ามอุทธรณ์ จึงเป็นฎีกาที่ไม่ชอบด้วยประมวลกฎหมายวิธีพิจารณาความแพ่ง มาตรา 249 ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 620/2526พันเอกจำลอง อุทะนุตฯโจทก์นางง่วงเค็ง แซ่ลิ้มจำเลย ป.วิ.พ. ม. 249จำเลยฎีกาคลุมๆ ว่าอุทธรณ์ของจำเลยเป็นปัญหาข้อเท็จจริงซึ่งไม่ต้องห้ามในอันที่ศาลอุทธรณ์จะพึงวินิจฉัยแต่หาได้กล่าวโดยชัดแจ้งไม่ว่าเหตุใดจึงเป็นข้อเท็จจริงที่ไม่ต้องห้ามอุทธรณ์ จึงเป็นฎีกาที่ไม่ชอบด้วยประมวลกฎหมายวิธีพิจารณาความแพ่ง มาตรา 249(อัมพล สุวรรณภักดี-สหัส สิงหวิริยะ-เสนอ ศรนิยม)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 620/2526พันเอกจำลอง อุทะนุตฯโจทก์นางง่วงเค็ง แซ่ลิ้มจำเลย ป.วิ.พ. ม. 249จำเลยฎีกาคลุมๆ ว่าอุทธรณ์ของจำเลยเป็นปัญหาข้อเท็จจริงซึ่งไม่ต้องห้ามในอันที่ศาลอุทธรณ์จะพึงวินิจฉัยแต่หาได้กล่าวโดยชัดแจ้งไม่ว่าเหตุใดจึงเป็นข้อเท็จจริงที่ไม่ต้องห้ามอุทธรณ์ จึงเป็นฎีกาที่ไม่ชอบด้วยประมวลกฎหมายวิธีพิจารณาความแพ่ง มาตรา 249(อัมพล สุวรรณภักดี-สหัส สิงหวิริยะ-เสนอ ศรนิยม)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่๑๖๖๑ (พ.ศ. ๒๕๔๙)เรื่องกำหนด (ปรับปรุง) แก้ไขรายละเอียดเส้นทางสำหรับการขนส่งประจำทางด้วยรถโดยสารหมวด๓ สายที่ ๕๓๘ พันดอน-ห้วยเม็ก[๑] ตามที่ได้มีประกาศคณะกรรมการควบคุมการขนส่งทางบกกลางฉบับที่ ๑๒๐๖ (พ.ศ. ๒๕๔๓) ประกาศ ณ วันที่ ๖ มกราคม ๒๕๔๓ กำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด ๓ สายที่ ๕๓๘ พันดอน-ห้วยเม็ก ให้มีรายละเอียดเส้นทางแยกช่วงท่าคันโท-วังสามหมอเพิ่มขึ้นอีก ๑ ช่วง นั้นคณะกรรมการควบคุมการขนส่งทางบกกลางเห็นสมควรให้ปรับปรุงแก้ไขรายละเอียดเส้นทางดังกล่าวให้ถูกต้องตามข้อเท็จจริงในปัจจุบันฉะนั้น อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบกพ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลางที่ได้รับอนุมัติในหลักการไว้แล้วในการประชุมครั้งที่ ๑๕/๒๕๓๙ เมื่อวันที่ ๑๖ กรกฎาคม ๒๕๓๙ จึงให้กำหนด (ปรับปรุง) แก้ไขรายละเอียดเส้นทางสำหรับการขนส่งประจำทางด้วยรถโดยสารหมวด ๓ สายที่ ๕๓๘ พันดอน-ห้วยเม็ก โดยให้ใช้รายละเอียดเส้นทางดังต่อไปนี้สายที่๕๓๘ พันดอน-ห้วยเม็กเริ่มต้นจากสถานีขนส่งผู้โดยสารพันดอน ไปตามทางหลวงแผ่นดินหมายเลข๒ แยกซ้ายไปตามทางหลวงแผ่นดินหมายเลข ๒๐๒๓ ผ่านบ้านพันดอน อำเภอกุมภวาปี แยกขวาไปตามทางหลวงแผ่นดินหมายเลข๒๒๓๑ ผ่านบ้านท่าไฮ แยกซ้ายไปตามทางหลวงแผ่นดินหมายเลข ๒๑๕๒ ผ่านบ้านกุงเก่าบ้านหนองแหนถึงอำเภอท่าคันโท แยกขวาไปตามทางหลวงแผ่นดินหมายเลข ๒๒๙๙ ผ่านทางแยกไปบ้านดอนสวรรค์บ้านเกิ้ง บ้านหนองแซง บ้านภูฮัง บ้านโคกกลาง ถึงบ้านห้วยยางดง ไปตามทางหลวงแผ่นดินหมายเลข๒๐๐๙ ผ่านบ้านโคกเครือ บ้านหนองริวหนัง อำเภอหนองกุงศรี บ้านโนนศิลาถึงทางแยกทับใหญ่แยกซ้ายไปตามทางหลวงแผ่นดินหมายเลข ๒๑๑๐ ไปสุดเส้นทาง ณ สถานที่จอดรถโดยสารประจำทางอำเภอห้วยเม็กช่วงพันดอน-บ้านดอนสวรรค์-บ้านห้วยยางดงเริ่มต้นจากสถานีขนส่งผู้โดยสารพันดอน ไปตามทางหลวงแผ่นดินหมายเลข ๒ แยกซ้ายไปตามทางหลวงแผ่นดินหมายเลข๒๐๒๓ ผ่านบ้านพันดอนอำเภอกุมภวาปี แยกขวาไปตามทางหลวงแผ่นดินหมายเลข ๒๒๓๑ ผ่านบ้านท่าไฮแยกซ้ายไปตามทางหลวงแผ่นดินหมายเลข ๒๑๕๒ ผ่านบ้านกุงเก่า บ้านหนองแหน ถึงอำเภอท่าคันโทไปตามทางหลวงแผ่นดินหมายเลข ๒๐๐๙ ผ่านบ้านยางอุ้ม บ้านคำบอน บ้านดงกลาง บ้านดอนสวรรค์บ้านหนองหิน บ้านดงมูล บ้านคำขาม ไปสุดเส้นทาง ณ สถานที่จอดรถโดยสารประจำทางบ้านห้วยยางดงช่วงท่าคันโท-วังสามหมอ เริ่มต้นจากสถานที่จอดรถโดยสารประจำทางอำเภอท่าคันโทไปตามทางหลวงแผ่นดินหมายเลข ๒๐๐๙ ผ่านบ้านยางอุ้ม บ้านคำบอน บ้านดงกลาง แยกซ้ายไปตามทางหลวงชนบทผ่านบ้านดงบัง บ้านโคกสะอาด แยกขวาไปตามทางหลวงแผ่นดินหมายเลข ๒๐๒๓ผ่านบ้านหนองไผ่พรเจริญ ไปสุดเส้นทาง ณ สถานที่จอดรถโดยสารประจำทางอำเภอวังสามหมอประกาศณ วันที่ ๒๑ มีนาคม พ.ศ. ๒๕๔๙คำรบลักขิ์สุรัสวดีรองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางนันทนา/ผู้จัดทำ๒๗ เมษายน ๒๕๔๙[๑]ราชกิจจานุเบกษา เล่ม ๑๒๓/ตอนที่ ๔๒ ง/หน้า ๒๓๕/๒๐ เมษายน ๒๕๔๙
ประกาศกระทรวงอุตสาหกรรมประกาศกระทรวงอุตสาหกรรมฉบับที่ ๔๙๗๖ (พ.ศ. ๒๕๖๐)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑เรื่องกำหนดมาตรฐานผลิตภัณฑ์อุตสาหกรรมการวัดความหนาแน่นควันของสายไฟฟ้าที่ไหม้ไฟภายใต้ภาวะที่ระบุเล่ม ๒วิธีทดสอบและคุณลักษณะที่ต้องการ อาศัยอำนาจตามความในมาตรา๑๕ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๗) พ.ศ.๒๕๕๘รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรมการวัดความหนาแน่นควันของสายไฟฟ้าที่ไหม้ไฟภายใต้ภาวะที่ระบุเล่ม ๒ วิธีทดสอบและคุณลักษณะที่ต้องการ มาตรฐานเลขที่ มอก. 2758 เล่ม 2 2559 ไว้ดังมีรายละเอียดต่อท้ายประกาศนี้ทั้งนี้ให้มีผลตั้งแต่วันที่ประกาศในราชกิจจานุเบกษาเป็นต้นไป[๑]ประกาศ ณ วันที่ ๒๓กุมภาพันธ์ พ.ศ. ๒๕๖๐อุตตม สาวนายนรัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรมการวัดความหนาแน่นควันของสายไฟฟ้าที่ไหม้ไฟภายใต้ภาวะที่ระบุเล่ม ๒ วิธีทดสอบและคุณลักษณะที่ต้องการ (มอก.2758 เล่ม 2 2559)(ดูข้อมูลจากภาพกฎหมาย)ภวรรณตรี/จัดทำ๓ พฤษภาคม ๒๕๖๐วริญา/ตรวจ๓ พฤษภาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๑๖ ง/หน้า ๔/๒๗ เมษายน ๒๕๖๐
ประกาศธนาคารแห่งประเทศไทยที่ สกง. 30 /2554เรื่อง กําหนดการออกพันธบัตรธนาคารแห่งประเทศไทย อายุไม่เกิน 15 วันในเดือนเมษายน 2554------------------------------------อื่นๆ - 1.เหตุผลในการออกประกาศ เพื่อกําหนดแผนการออกพันธบัตรธนาคารแห่งประเทศไทย อายุไม่เกิน 15 วัน ในเดือนเมษายน 2554อื่นๆ - 2.อํานาจตามกฎหมาย เพื่ออนุวัติตามข้อ 2 แห่งระเบียบธนาคารแห่งประเทศไทย ที่ สกง. 2/2550 ว่าด้วยการออกพันธบัตรธนาคารแห่งประเทศไทยอื่นๆ - 3.เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทยอายุไม่เกิน 15 วัน ดังนี้| | | | | || --- | --- | --- | --- | --- || รุ่นที่ | วงเงิน(ล้านบาท) | ประมูลวันที่ | วันที่ชําระเงิน - วันครบกําหนด | อายุ(วัน) || พ.33/15/54 | 85,000 | 28 เมษายน 2554 | 3/5/54 - 18/5/54 | 15 || พ.34/15/54 | 75,000 | 29 เมษายน 2554 | 4/5/54 - 19/5/54 | 15 |อื่นๆ - 4.วันเริ่มต้นบังคับใช้ ตั้งแต่วันที่ 27 เมษายน 2554ผู้มีอํานาจลงนาม - ประกาศ ณ วันที่ 27 เมษายน 2554 (นางผ่องเพ็ญ เรืองวีรยุทธ)ผู้ช่วยผู้ว่าการ สายตลาดการเงินผู้ว่าการแทน
คำพิพากษาศาลฎีกาที่ 1653/2479หลักกฎหมาย: เอาสร้อยมาให้ยึดไว้เป็นประกัน ภายหลังเอาเงินมาไถ่คืน แต่จำเลยคืนสร้อยให้ไม่ได้เพราะยังหาไม่พบ ยังไม่พอฟังว่าจำเลยมีเจตนาทุจจริต ยังไม่มีผิดฐานยักยอกได้ความว่าเจ้าทุกข์ป่วยเป็นไข้ได้ให้จำเลยเข้าทรงเจ้า เจ้าทุกข์ไม่มีเงินให้จึงเอาสร้อยข้อมือให้จำเลยยึดไว้เป็นประกัน ภายหลังเจ้าทุกข์เอาเงินไปไถ่สร้อยคืนจากจำเลย แต่ไม่ได้สร้อยคืน ปรากฎว่าชั้นแรกจำเลยตั้งใจจะคืนสร้อยให้แก่เจ้าทุกข์ แต่ยังหาสร้อยไม่พบ จึงยังคืนให้ไม่ได้ แลสามีจำเลยก็ยังพูดรับรองจะใช้ราคาสร้อยให้ ศาลฎีกาตัดสินว่า ตามรูปคดียังฟังไม่ถนัดว่าจำเลยมีเจตนาทุจจริตคิดจะเบียดบังเอาสร้อยไว้ จำเลยยังไม่มีผิดฐานยักยอกจึงพิพากษายืนตามศาลอุทธรณ์ ให้ยกฟ้องโจทก์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1653/2479อัยยการพิษณุโลก และนางนุ้ยโจทก์นายพิงจำเลย ป.อ. ม. 43, ม. 314เอาสร้อยมาให้ยึดไว้เป็นประกัน ภายหลังเอาเงินมาไถ่คืน แต่จำเลยคืนสร้อยให้ไม่ได้เพราะยังหาไม่พบ ยังไม่พอฟังว่าจำเลยมีเจตนาทุจจริต ยังไม่มีผิดฐานยักยอกได้ความว่าเจ้าทุกข์ป่วยเป็นไข้ได้ให้จำเลยเข้าทรงเจ้า เจ้าทุกข์ไม่มีเงินให้จึงเอาสร้อยข้อมือให้จำเลยยึดไว้เป็นประกัน ภายหลังเจ้าทุกข์เอาเงินไปไถ่สร้อยคืนจากจำเลย แต่ไม่ได้สร้อยคืน ปรากฎว่าชั้นแรกจำเลยตั้งใจจะคืนสร้อยให้แก่เจ้าทุกข์ แต่ยังหาสร้อยไม่พบ จึงยังคืนให้ไม่ได้ แลสามีจำเลยก็ยังพูดรับรองจะใช้ราคาสร้อยให้ ศาลฎีกาตัดสินว่า ตามรูปคดียังฟังไม่ถนัดว่าจำเลยมีเจตนาทุจจริตคิดจะเบียดบังเอาสร้อยไว้ จำเลยยังไม่มีผิดฐานยักยอกจึงพิพากษายืนตามศาลอุทธรณ์ ให้ยกฟ้องโจทก์(นล-อิศร-ดูปลาตร์)ศาลชั้นต้น - นายสวิง +ศาลอุทธรณ์ - พระนิติธรรมฯแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ได้ความว่าเจ้าทุกข์ป่วยเป็นไข้ได้ให้จำเลยเข้าทรงเจ้า เจ้าทุกข์ไม่มีเงินให้จึงเอาสร้อยข้อมือให้จำเลยยึดไว้เป็นประกัน ภายหลังเจ้าทุกข์เอาเงินไปไถ่สร้อยคืนจากจำเลย แต่ไม่ได้สร้อยคืน ปรากฎว่าชั้นแรกจำเลยตั้งใจจะคืนสร้อยให้แก่เจ้าทุกข์ แต่ยังหาสร้อยไม่พบ จึงยังคืนให้ไม่ได้ แลสามีจำเลยก็ยังพูดรับรองจะใช้ราคาสร้อยให้ ศาลฎีกาตัดสินว่า ตามรูปคดียังฟังไม่ถนัดว่าจำเลยมีเจตนาทุจจริตคิดจะเบียดบังเอาสร้อยไว้ จำเลยยังไม่มีผิดฐานยักยอกจึงพิพากษายืนตามศาลอุทธรณ์ ให้ยกฟ้องโจทก์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1653/2479อัยยการพิษณุโลก และนางนุ้ยโจทก์นายพิงจำเลย ป.อ. ม. 43, ม. 314เอาสร้อยมาให้ยึดไว้เป็นประกัน ภายหลังเอาเงินมาไถ่คืน แต่จำเลยคืนสร้อยให้ไม่ได้เพราะยังหาไม่พบ ยังไม่พอฟังว่าจำเลยมีเจตนาทุจจริต ยังไม่มีผิดฐานยักยอกได้ความว่าเจ้าทุกข์ป่วยเป็นไข้ได้ให้จำเลยเข้าทรงเจ้า เจ้าทุกข์ไม่มีเงินให้จึงเอาสร้อยข้อมือให้จำเลยยึดไว้เป็นประกัน ภายหลังเจ้าทุกข์เอาเงินไปไถ่สร้อยคืนจากจำเลย แต่ไม่ได้สร้อยคืน ปรากฎว่าชั้นแรกจำเลยตั้งใจจะคืนสร้อยให้แก่เจ้าทุกข์ แต่ยังหาสร้อยไม่พบ จึงยังคืนให้ไม่ได้ แลสามีจำเลยก็ยังพูดรับรองจะใช้ราคาสร้อยให้ ศาลฎีกาตัดสินว่า ตามรูปคดียังฟังไม่ถนัดว่าจำเลยมีเจตนาทุจจริตคิดจะเบียดบังเอาสร้อยไว้ จำเลยยังไม่มีผิดฐานยักยอกจึงพิพากษายืนตามศาลอุทธรณ์ ให้ยกฟ้องโจทก์(นล-อิศร-ดูปลาตร์)ศาลชั้นต้น - นายสวิง +ศาลอุทธรณ์ - พระนิติธรรมฯแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงอุตสาหกรรมฉบับที่ 5316 (พ.ศ. 2562)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมแผงเซลล์แสงอาทิตย์ภาคพื้นดิน - คุณสมบัติการออกแบบและรับรองแบบเล่ม 1 ข้อกําหนดการทดสอบ----------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรม แผงเซลล์แสงอาทิตย์ภาคพื้นดิน - คุณสมบัติการออกแบบและรับรองแบบ เล่ม 1 ข้อกําหนดการทดสอบ มาตรฐานเลขที่ มอก. 61215 เล่ม 1 - 2561 ไว้ ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 พฤษภาคม พ.ศ. 2562 สมชาย หาญหิรัญรัฐมนตรีช่วยว่าการกระทรวงอุตสาหกรรม รักษาราชการแทนรัฐมนตรีว่าการกระทรวงอุตสาหกรรม
ประกาศกระทรวงการคลังและกระทรวงมหาดไทยประกาศกระทรวงการคลังและกระทรวงมหาดไทยเรื่องแต่งตั้งพนักงานเจ้าหน้าที่ปฏิบัติการตามพระราชกำหนดการกู้ยืมเงินที่เป็นการฉ้อโกงประชาชนพ.ศ. ๒๕๒๗ (ฉบับที่ ๔๑) พ.ศ. ๒๕๕๒[๑] อาศัยอำนาจตามความในมาตรา๑๘ แห่งพระราชกำหนดการกู้ยืมเงินที่เป็นการฉ้อโกงประชาชน พ.ศ. ๒๕๒๗ปลัดกระทรวงการคลังซึ่งสั่งและปฏิบัติราชการแทนรัฐมนตรีว่าการกระทรวงการคลังในการประกาศแต่งตั้งพนักงานเจ้าหน้าที่เพื่อปฏิบัติการตามพระราชกำหนดการกู้ยืมเงินที่เป็นการฉ้อโกงประชาชนพ.ศ. ๒๕๒๗ ตามคำสั่งกระทรวงการคลัง ที่ ๖๐/๒๕๕๒ ลงวันที่ ๑๙ มกราคม ๒๕๕๒ เรื่องการมอบอำนาจของรัฐมนตรีว่าการกระทรวงการคลังให้แก่ปลัดกระทรวงการคลังรองปลัดกระทรวงการคลัง ผู้เป็นหัวหน้ากลุ่มภารกิจ และหัวหน้าส่วนราชการในสังกัดและปลัดกระทรวงมหาดไทยปฏิบัติราชการแทนรัฐมนตรีว่าการกระทรวงมหาดไทยในการแต่งตั้งพนักงานเจ้าหน้าที่เพื่อปฏิบัติการตามพระราชกำหนดการกู้ยืมเงินที่เป็นการฉ้อโกงประชาชนพ.ศ. ๒๕๒๗ ตามคำสั่งกระทรวงมหาดไทย ที่ ๒๖๙/๒๕๔๑ ลงวันที่ ๘ มิถุนายน ๒๕๔๑ เรื่อง มอบอำนาจของรัฐมนตรีว่าการกระทรวงมหาดไทยให้ปลัดกระทรวงมหาดไทยปฏิบัติราชการแทนในการแต่งตั้งพนักงานเจ้าหน้าที่เพื่อปฏิบัติการตามพระราชกำหนดการกู้ยืมเงินที่เป็นการฉ้อโกงประชาชนพ.ศ. ๒๕๒๗แต่งตั้งให้ข้าราชการสังกัดสำนักงานคณะกรรมการคุ้มครองผู้บริโภคในตำแหน่ง๑.เลขาธิการคณะกรรมการคุ้มครองผู้บริโภค๒.รองเลขาธิการคณะกรรมการคุ้มครองผู้บริโภค๓.ผู้อำนวยการสำนักกฎหมายและคดี๔.นิติกร ตั้งแต่ระดับปฏิบัติการขึ้นไป๕.นักสืบสวนสอบสวน ตั้งแต่ระดับปฏิบัติการขึ้นไปเป็นพนักงานเจ้าหน้าที่ปฏิบัติการตามพระราชกำหนดการกู้ยืมเงินที่เป็นการฉ้อโกงประชาชนพ.ศ. ๒๕๒๗ทั้งนี้ตั้งแต่วันที่ ๒๓ พฤศจิกายน พ.ศ. ๒๕๕๒ เป็นต้นไปประกาศ ณ วันที่ ๒๓พฤศจิกายน พ.ศ. ๒๕๕๒ สถิต ลิ่มพงศ์พันธุ์ มานิตวัฒนเสน ปลัดกระทรวงการคลัง ปลัดกระทรวงมหาดไทย ปฏิบัติราชการแทน ปฏิบัติราชการแทน รัฐมนตรีว่าการกระทรวงการคลัง รัฐมนตรีว่าการกระทรวงมหาดไทยปริยานุช/ผู้จัดทำ๒๐ มกราคม ๒๕๕๓นันท์นภัสร์/ตรวจ๒๐ มกราคม ๒๕๕๓โชติกานต์/ปรับปรุง๒๒ มีนาคม ๒๕๕๙[๑] ราชกิจจานุเบกษาเล่ม ๑๒๗/ตอนพิเศษ ๓ ง/หน้า ๓๓/๑๑ มกราคม ๒๕๕๓
พระราชกฤษฎีกาโอนกรรมสิทธิ์ที่วัดและที่ธรณีสงฆ์วัดหัวลำโพง แขวงสี่พระยา เขตบางรักกรุงเทพมหานครให้แก่การรถไฟฟ้าขนส่งมวลชนแห่งประเทศไทยพ.ศ. ๒๕๔๘ ภูมิพลอดุลยเดชป.ร.ให้ไว้ ณ วันที่๒๗ กุมภาพันธ์ พ.ศ. ๒๕๔๘เป็นปีที่ ๖๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรโอนกรรมสิทธิ์ที่วัดและที่ธรณีสงฆ์วัดหัวลำโพง แขวงสี่พระยา เขตบางรัก กรุงเทพมหานครให้แก่การรถไฟฟ้าขนส่งมวลชนแห่งประเทศไทยเพื่อสร้างกิจการรถไฟฟ้าโครงการรถไฟฟ้ามหานคร สายเฉลิมรัชมงคลอาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๓๔ วรรคสองแห่งพระราชบัญญัติคณะสงฆ์ พ.ศ. ๒๕๐๕ ซึ่งแก้ไขเพิ่มเติมโดยพระราชบัญญัติคณะสงฆ์(ฉบับที่ ๒) พ.ศ. ๒๕๓๕ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกาโอนกรรมสิทธิ์ที่วัดและที่ธรณีสงฆ์วัดหัวลำโพง แขวงสี่พระยา เขตบางรัก กรุงเทพมหานครให้แก่การรถไฟฟ้าขนส่งมวลชนแห่งประเทศไทย พ.ศ. ๒๕๔๘มาตรา๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ให้โอนกรรมสิทธิ์ที่วัดและที่ธรณีสงฆ์ วัดหัวลำโพง แขวงสี่พระยา เขตบางรักกรุงเทพมหานคร ดังต่อไปนี้ ให้แก่การรถไฟฟ้าขนส่งมวลชนแห่งประเทศไทย(๑)แปลงที่ ๑ ที่วัด เนื้อที่ ๒ งาน ๗ ตารางวา(๒)แปลงที่ ๒ ที่ธรณีสงฆ์ เนื้อที่ ๒ งาน ๗๙ ตารางวาทั้งนี้ภายในแนวเขตตามแผนที่ท้ายพระราชกฤษฎีกานี้มาตรา๔ให้นายกรัฐมนตรีรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรี[เอกสารแนบท้าย]๑.พระราชกฤษฎีกาโอนกรรมสิทธิ์ที่วัดและที่ธรณีสงฆ์ วัดหัวลำโพง แขวงสี่พระยาเขตบางรัก กรุงเทพมหานคร ให้แก่การรถไฟฟ้าขนส่งมวลชนแห่งประเทศไทย พ.ศ. ๒๕๔๘(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากการรถไฟฟ้าขนส่งมวลชนแห่งประเทศไทยได้ทำการสำรวจที่ดินเพื่อสร้างกิจการรถไฟฟ้าโครงการรถไฟฟ้ามหานคร สายเฉลิมรัชมงคล และปรากฏว่าแนวเขตทางรถไฟฟ้าตามโครงการดังกล่าวถูกที่วัดและที่ธรณีสงฆ์ วัดหัวลำโพง แขวงสี่พระยา เขตบางรัก กรุงเทพมหานคร จำนวน๒ แปลง แปลงที่ ๑ ที่วัด เนื้อที่ ๒ งาน ๗ ตารางวา ตามโฉนดที่ดินเลขที่ ๕๒๔๙๘และแปลงที่ ๒ ที่ธรณีสงฆ์ เนื้อที่ ๒ งาน ๗๙ ตารางวา ตามโฉนดที่ดิน เลขที่ ๓๔๑๙รวมเนื้อที่ทั้งหมดประมาณ ๔ งาน ๘๖ ตารางวาซึ่งการรถไฟฟ้าขนส่งมวลชนแห่งประเทศไทยได้ติดต่อกับสำนักงานพระพุทธศาสนาแห่งชาติเพื่อขอโอนกรรมสิทธิ์ที่วัดและที่ธรณีสงฆ์ดังกล่าวให้แก่การรถไฟฟ้าขนส่งมวลชนแห่งประเทศไทยและสำนักงานพระพุทธศาสนาแห่งชาติได้นำเสนอมหาเถรสมาคมพิจารณาแล้วไม่ขัดข้องและวัดหัวลำโพงได้รับค่าผาติกรรมจากการรถไฟฟ้าขนส่งมวลชนแห่งประเทศไทยแล้วสมควรโอนกรรมสิทธิ์ที่วัดและที่ธรณีสงฆ์ดังกล่าวให้แก่การรถไฟฟ้าขนส่งมวลชนแห่งประเทศไทยจึงจำเป็นต้องตราพระราชกฤษฎีกานี้ธมณณัฏฐ์/ปรับปรุง๑๑ มีนาคม ๒๕๖๒[๑] ราชกิจจานุเบกษาเล่ม ๑๒๒/ตอนที่ ๒๓ ก/หน้า ๔/๑๖ มีนาคม ๒๕๔๘
กฎกระทรวงฉบับที่ ๖๐(พ.ศ. ๒๕๒๔)ออกตามความในพระราชบัญญัติเงินตราพ.ศ. ๒๕๐๑[๑] อาศัยอำนาจตามความในมาตรา ๕ และมาตรา ๑๐ แห่งพระราชบัญญัติเงินตราพ.ศ. ๒๕๐๑ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ให้กำหนดชนิด ราคา โลหะ อัตราเนื้อโลหะ น้ำหนัก ขนาดอัตราเผื่อเหลือเผื่อขาดลวดลายและลักษณะอื่น ๆ ของเหรียญกษาปณ์ที่ระลึกในวโรกาสที่พระบาทสมเด็จพระปรมินทรมหาภูมิพลอดุลยเดชสยามินทราธิราชบรมนาถบพิตร เสด็จเถลิงถวัลยราชสมบัติยั่งยืนเป็นเวลา ๓๖ ปีเป็นสองเท่าแห่งรัชกาลพระบาทสมเด็จพระปรเมนทรมหามงกุฏ พระจอมเกล้าเจ้าอยู่หัวตามบัญชีท้ายกฎกระทรวงนี้ให้ไว้ ณ วันที่ ๑๗ เมษายน พ.ศ. ๒๕๒๔สมหมาย ฮุนตระกูลรัฐมนตรีว่าการกระทรวงการคลัง[เอกสารแนบท้าย]๑. บัญชีท้ายกฎกระทรวง ฉบับที่ ๖๐ (พ.ศ. ๒๕๒๔)ออกตามความในพระราชบัญญัติเงินตรา พ.ศ. ๒๕๐๑(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรจัดทำเหรียญกษาปณ์ทองคำราคาเก้าพันบาทเหรียญกษาปณ์เงินราคาหกร้อยบาท และเหรียญกษาปณ์นิเกิลราคาสิบบาทออกใช้เพื่อเป็นที่ระลึกในวโรกาสที่พระบาทสมเด็จพระปรมินทรมหาภูมิพลอดุลยเดชสยามินทราธิราชบรมนาถบพิตร เสด็จเถลิงถวัลยราชสมบัติยั่งยืนเป็นเวลา ๓๖ ปีเป็นสองเท่าแห่งรัชกาลพระบาทสมเด็จพระปรเมนทรมหามงกุฏพระจอมเกล้าเจ้าอยู่หัว จึงจำเป็นต้องออกกฎกระทรวงนี้ปิยะธิดา/ปรับปรุง๑๖ พฤษภาคม๒๕๖๑[๑] ราชกิจจานุเบกษาเล่ม ๙๘/ตอนที่ ๖๒/ฉบับพิเศษ หน้า ๑/๒๗ เมษายน ๒๕๒๔
พระราชบัญญัติไพ่ (ฉบับที่ 3) พ.ศ. 2534พระราชบัญญัติ ไพ่ (ฉบับที่ ๓) พ.ศ. ๒๕๓๔ภูมิพลอดุลยเดช ป.ร. ให้ไว้ ณ วันที่ ๒๐ พฤศจิกายน พ.ศ. ๒๕๓๔ เป็นปีที่ ๔๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยไพ่ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติไพ่ (ฉบับที่ ๓) พ.ศ. ๒๕๓๔"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันที่ ๑ มกราคม พ.ศ. ๒๕๓๕ เป็นต้นไปมาตรา 3 มาตรา ๓ ให้เพิ่มความต่อไปนี้เป็นมาตรา ๑๐ ทวิ แห่งพระราชบัญญัติไพ่ พุทธศักราช ๒๔๘๖ "มาตรา ๑๐ ทวิ ในกรณีนำไพ่เข้ามา รัฐมนตรีจะประกาศกำหนดให้กรมศุลกากรเรียกเก็บค่าธรรมเนียมสำหรับการประทับตราไพ่เพื่อกรมสรรพสามิตก็ได้"ผู้รับสนองพระบรมราชโองการ อานันท์ ปันยารชุน นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากได้มีการปรับปรุงระบบภาษีอากรของประเทศให้เหมาะสมกับสภาวการณ์ทางเศรษฐกิจในปัจจุบัน โดยพระราชบัญญัติแก้ไขเพิ่มเติมประมวลรัษฎากร (ฉบับที่ ๓๐) พ.ศ. ๒๕๓๔ ได้ยกเลิกภาษีการค้าและนำภาษีมูลค่าเพิ่มมาใช้แทนสมควรปรับปรุงการจัดเก็บค่าธรรมเนียมสำหรับการประทับตราไพ่เพื่อให้สอดคล้องกับการจัดเก็บภาษีมูลค่าเพิ่มตามประมวลรัษฎากรดังกล่าว อีกทั้งเพื่อให้เกิดความสะดวกในการจัดเก็บ จึงจำเป็นต้องตราพระราชบัญญัตินี้
คำพิพากษาศาลฎีกาที่ 64837หลักกฎหมาย: คำร้องขอเพิ่มเติมคำให้การของจำเลยต้องยื่นก่อนศาลชั้นต้นพิพากษาตามประมวลกฎหมายวิธีพิจารณาความอาญา มาตรา 163 วรรคสองจะมายื่นในระหว่างการพิจารณาของศาลฎีกาไม่ได้ ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 481 - 482/2513บริษัทส่งเสริมเศรษฐกิจแห่งชาติ จำกัดฯโจทก์ร้อยเอกจินดา สุมนนัฏจำเลย ป.วิ.อ. ม. 163 วรรคสองคำร้องขอเพิ่มเติมคำให้การของจำเลยต้องยื่นก่อนศาลชั้นต้นพิพากษาตามประมวลกฎหมายวิธีพิจารณาความอาญา มาตรา 163 วรรคสองจะมายื่นในระหว่างการพิจารณาของศาลฎีกาไม่ได้(จินตา บุณยอาคม-เฉลิม ทัตภิรมย์-สวัสดิ์ ภู่งาม)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 481 - 482/2513บริษัทส่งเสริมเศรษฐกิจแห่งชาติ จำกัดฯโจทก์ร้อยเอกจินดา สุมนนัฏจำเลย ป.วิ.อ. ม. 163 วรรคสองคำร้องขอเพิ่มเติมคำให้การของจำเลยต้องยื่นก่อนศาลชั้นต้นพิพากษาตามประมวลกฎหมายวิธีพิจารณาความอาญา มาตรา 163 วรรคสองจะมายื่นในระหว่างการพิจารณาของศาลฎีกาไม่ได้(จินตา บุณยอาคม-เฉลิม ทัตภิรมย์-สวัสดิ์ ภู่งาม)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
- ร่าง -ประกาศสํานักงานคณะกรรมการกํากับหลักทรัพย์และตลาดหลักทรัพย์ร่างประกาศตาม พ.ร.บ. หลักทรัพย์ฯ ที่ผ่านการพิจารณาของฝ่าย กม. ๒ แล้ว เมื่อวันที่ ๓๐/๑๑/๒๕๖๖ (ครั้งที่ ๔) LAW&REG เลขที่ LAW-๒๕๖๖-๐๐๒๕ ที่ สม. ๓๑/๒๕๖๖เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ ๖๘)อาศัยอํานาจตามความในมาตรา ๑๙ (๓) แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ ๔) พ.ศ. ๒๕๕๑ สํานักงานออกประกาศไว้ดังต่อไปนี้ข้อ ๑ ให้ยกเลิกความใน (๒) ของวรรคหนึ่งในข้อ ๑๘ แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. ๒๘/๒๕๔๗ เรื่อง การกําหนดค่าธรรมเนียมการยื่น แบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ ๗ กรกฎาคม พ.ศ. ๒๕๔๗ ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. ๒/๒๕๕๔ เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ ๒๕) ลงวันที่ ๑๓ มกราคม พ.ศ. ๒๕๕๔ และให้ใช้ความต่อไปนี้แทน"(๒) คําขออนุมัติจัดตั้งกองทุนรวมแบบเร่งด่วน ให้อัตราค่าธรรมเนียมเป็นดังนี้(ก) คําขอละ ๒๕,๐๐๐ บาท สําหรับคําขอจัดตั้งกองทุนรวมตราสารหนี้ที่มีลักษณะ เป็นกองทุน buy & hold และไม่มีข้อกําหนดในโครงการจัดการกองทุนรวม ให้บริษัทจัดการกองทุนรวมสามารถรับซื้อคืนหน่วยลงทุนระหว่างอายุของรอบการลงทุนของกองทุนรวมหรืออายุของกองทุนรวมได้(ข) คําขอละ ๕๐,๐๐๐ บาท สําหรับคําขอจัดตั้งกองทุนรวมอื่นนอกจาก (๒) (ก)(ค) ให้ยกเว้นค่าธรรมเนียมตาม (๒) (ก) หรือ (ข) ในกรณีที่เป็นการยื่นคําขอ เพื่อทดแทนคําขอเดิมที่ได้รับอนุมัติให้จัดตั้งกองทุนรวมแบบเร่งด่วนไว้แล้ว และยังมิได้เสนอขาย หน่วยลงทุนภายใต้กองทุนรวมนั้น ทั้งนี้ เฉพาะเพื่อให้รายละเอียดของเอกสารประกอบคําขอเป็นไปตามกฎหมายหรือหลักเกณฑ์ที่คณะกรรมการ ก.ล.ต. คณะกรรมการกํากับตลาดทุน หรือสํานักงาน ประกาศกําหนด ภายหลังจากการได้รับอนุมัติเดิม"ข้อ ๒ ประกาศนี้ให้ใช้บังคับตั้งแต่วันที่ ๑ มกราคม พ.ศ. ๒๕๖๗ เป็นต้นไป ประกาศ ณ วันที่ ๑ ธันวาคม พ.ศ. ๒๕๖๖ (นางพรอนงค์ บุษราตระกูล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์